open-index/open-wikipedia-markdown huggingface dataset:
Ντράγκος της Μολδαβίας

Ο **Ντράγκος**, ρουμαν.: Dragoș, γνωστός και ως *Dragoș Vodă,* ή *Dragoș ο Ιδρυτής*  ήταν ο πρώτος βοεβόδας της Μολδαβίας, που εξουσίασε στα μέσα του 14ου αι., σύμφωνα με τα πρώτα μολδαβικά χρονικά. Οι ίδιες πηγές αναφέρουν ότι ο Ντράγκος ήρθε από το Μαραμούρες, ενώ κυνηγούσε έναν ούρο (βόδι) ή ζιμπρού στα Καρπάθια Όρη. Η αφίππευσή του (*descălecat)* στις όχθες του ποταμού Μολδαβία θεωρείται παραδοσιακά ως το σύμβολο της ίδρυσης του πριγκιπάτου της Μολδαβίας στη ρουμανική ιστοριογραφία. Οι περισσότερες λεπτομέρειες της ζωής του είναι αβέβαιες. Οι ιστορικοί τον έχουν ταυτίσει είτε με τον Ντράγκος του Μπεντέου ή με τον Ντράγκος του Γκιουλέστι, που ήταν Βλάχοι γαιοκτήμονες στο βασίλειο της Ουγγαρίας.

Τα περισσότερα μολδαβικά χρονικά γράφουν, ότι ο Ντράγκος ήρθε στη Μολδαβία το 1359, αλλά οι σύγχρονοι ιστορικοί τείνουν να προτείνουν μια παλαιότερη ημερομηνία (1345, 1347 και 1352). Ο Ντράγκος έγινε επικεφαλής μιας μαρκιωνίας του βασιλείου της Ουγγαρίας, η οποία προέκυψε όταν ο ουγγρικός στρατός προκάλεσε μια συντριπτική ήττα σε έναν μεγάλο στρατό της Χρυσής Ορδής το 1345. Οι πρώτες πηγές λένε ότι ίδρυσε τη Μπάια και το Σίρετ, και προσκάλεσε Σάξονες αποίκους που εισήγαγαν την αμπελουργία στη Μολδαβία. Σύμφωνα με την παραδοσιακή χρονολόγηση, απεβίωσε το 1361, αλλά παλαιότερα έτη (1353,  1354 και 1357) έχουν προταθεί και από ιστορικούς. Ο Ντράγκος δεν ίδρυσε βασιλική δυναστεία, επειδή ο εγγονός του, ο Μπαλκ, εκδιώχθηκε από τη Μολδαβία από τον Μπογκντάν Α΄ από την Κουχέα, έναν άλλο Βλάχο γαιοκτήμονα από το Μαραμούρες.

δεξιά|μικρογραφία|''Ο βοεβόδας Ντράγκος κυνηγά τον ούρο/βίσονα'', του Κονσταντίν Λέκα.
μικρογραφία|Ο Καρπαθο-Δουνάβιος Χώρος το 1345-1359, μετά την ίδρυση της αμυντικής μαρκιωνίας του Ντράγκο.
[μικρογραφία|Ο θυρεός της Μολδαβίας, με το κεφάλι του [ούρος|ούρου.]]

## Δείτε επίσης
* Ίδρυμα της Μολδαβίας
* Ετυμολογία της Μολδαβίας

## Αναφορές


## Πηγές
*
*
*
*
*
*
*
*
*
*
*
*
*
*
*

## Περαιτέρω ανάγνωση
* Klepper, Nicolae (2005). Romania: An Illustrated History. Hippocrene Books. ISBN 0-7818-0935-5.

## Εξωτερικοί σύνδεσμοι
* 

Κατηγορία:Ηγεμόνες της Μολδαβίας
Σας της Μολδαβίας

Ο **Σας**, ρουμαν.: *Sas* ήταν, σύμφωνα με τα σλαβο-ρουμανικά χρονικά, ο δεύτερος *[[βοεβόδας]]* της Μολδαβίας (*π.* 1353/1360– π*.* 1357/1364).   Ακολούθησε τον πατέρα του Ντράγκος, που είχε σταλεί στη Μολδαβία ως εκπρόσωπος του βασιλιά Λουδοβίκου Α' της Ουγγαρίας για να δημιουργήσει μια γραμμή άμυνας ενάντια στη Χρυσή Ορδή.  Όλα τα χρονικά δείχνουν ότι βασίλευσε τέσσερα χρόνια. 

Σύμφωνα με την ακολουθία των *βοεβοδών* που αναφέρονται στα σλαβο-ρουμανικά χρονικά, τον ακολούθησε ο Μπογκντάν Α΄ (ο οποίος θα γινόταν ο πρώτος ανεξάρτητος ηγεμόνας της Μολδαβίας), αλλά αρκετοί ιστορικοί (*π.χ.* Aλεξάντρου Ντιμίτριε Ξενόπολ, Στέφαν Πάσκου) θεωρούν τον Μπαλκ ως δικό του διάδοχο.  Ο Βίκτωρ Σπινέι πιστεύει, ότι ο Μπογκντάν Α΄ ήρθε στη Μολδαβία αμέσως μετά το τέλος τού Σας, πριν ο Μπαλκ καταφέρει να εδραιώσει τη βασιλεία του. 

Ο Ντράγκφι της οικογένειας Μπέλτεκ, των οποίων τα κτήματα θα περιλάμβαναν περισσότερα από εκατό χωριά στο βασίλειο της Ουγγαρίας , κατάγονταν από έναν από τους γιους του, τον Ντραγκ.

## Αναφορές

## Πηγές

* Köpeczi, Béla *(Γενικός Εκδότης)* – Makkai, László; Mócsy, András; Szász, Zoltán *(Επιμέλεια)* – Barta, Gábor *(Βοηθός Εκδότης)* : *History of Transylvania - Volume I: From the origins to 1606* ; Akadémiai Kiadó, 1994, Βουδαπέστη;
* Spinei, Victor: *Η Μολδαβία στον 11ο-14ο αιώνα* ; Editura Academiei Republicii Socialiste România, 1986, Βουκουρέστι
* Treptow, Kurt W. – Popa, Marcel: *Historical Dictionary of Romania* (η λίστα *«Rulers of Romania – Moldavia»*, και λήμμα *«Dragoş (Μέσα του 14ου αιώνα)»* ). The Scarecrow Press, Inc., 1996, Lanham (Μέριλαντ, ΗΠΑ) & Folkestone (Ηνωμένο Βασίλειο);

Κατηγορία:Ηγεμόνες της Μολδαβίας
Μπαλκ της Μολδαβίας

Ο **Μπαλκ,**   ήταν, σύμφωνα με πολλούς ιστορικούς (*π.χ.*, Aλεξάντρου Ντιμίτριε Ξενόπολ, Στέφαν Πάσκου), ο τρίτος *[[βοεβόδας]]* της Μολδαβίας, που κυβέρνησε π. 1359 ή 1364, αλλά ο κατάλογος των *βοεβοδών* που αναφέρεται στα ρουμανικά χρονικά δεν αναφέρεται σε αυτόν.   Ήταν γιος του Σας, του δεύτερου *βοεβόδα* της Μολδαβίας. 

Αν και ο Μπαλκ ήταν ο νόμιμος διεκδικητής του θρόνου, ο Μπογκντάν Α΄, ο οποίος είχε διατελέσει *[[Βοεβόδα (Βλάχος αρχηγός)|βοεβόδας]]* στο Μαραμούρες, διέσχισε τα Καρπάθια Όρη στη Μολδαβία, πιθανώς αμέσως μετά το τέλος τού Σας, προτού ο Μπαλκ καταφέρει να εδραιώσει τη βασιλεία του.   Στη Μολδαβία ο Μπογκντάν Α΄ ένωσε τις τοπικές δυνάμεις, που ήταν αντίθετες στην ουγγρική μοναρχία . 

Ο Μπαλκ πολέμησε γενναία επικεφαλής των ανδρών του, αλλά τραυματίστηκε βαριά και έχασε πολλά μέλη της οικογένειάς του και της ακολουθίας του.  Μετά την ήττα του, ο Μπαλκ έφυγε από τη Μολδαβία για την Ουγγαρία. 

Σύμφωνα με ένα δίπλωμα που εκδόθηκε στις 2 Φεβρουαρίου 1365, ο βασιλιάς Λουδοβίκος Α' της Ουγγαρίας (1342–1382) έδωσε την Κουχέα και άλλες κτήσεις στο Μαραμούρες στον Μπαλκ και τους αδελφούς του για την πίστη τους στον επικυρίαρχό τους, και ιδιαίτερα για την αφοσιωμένη συμπεριφορά τους στη Μολδαβία.  Οι περιοχές γύρω από την Κουχέα ανήκαν στον Μπογκντάν, αλλά ο βασιλιάς τις κατάσχεσε, για να αποζημιώσει τον Μπαλκ και τους αδελφούς του για την απώλεια του κράτους ανατολικά των Καρπαθίων. 

Αργότερα, ο Μπαλκ έγινε επικεφαλής των κομητειών Σζατμάρ *(Sătmar)*, Ουγκόσκα και Mαραμάρος *(Maramureș)* στο βασίλειο της Ουγγαρίας, και του δόθηκε επίσης ο τίτλος του κόμη του Σζέκελυ. 

## Αναφορές

## Πηγές
* Engel, Pál: *Magyarország világi archontológiája (1301-1457) /The Temporal Archontology of Hungary (1301–1457)* /; História - MTA Történettudományi Intézete, 1996, Βουδαπέστη; .
* Spinei, Victor: *Η Μολδαβία στον 11ο-14ο αιώνα* ; Editura Academiei Republicii Socialiste România, 1986, Βουκουρέστι
* Treptow, Kurt W. – Popa, Marcel: *Historical Dictionary of Romania* (ο κατάλογος *«Rulers of Romania – Moldavia»* ); The Scarecrow Press, Inc., 1996, Lanham (Μέριλαντ, ΗΠΑ) & Folkestone (Ηνωμένο Βασίλειο);
* Vásáry, István: *Cumans and Tatars: Oriental Military in the Pre-Ottoman Balkans, 1185-1365* ; Cambridge University Press, 2005, Cambridge;

Κατηγορία:Ηγεμόνες της Μολδαβίας
Λαρς Ρήντελ

Ο **Λαρς Πέτερ Ρήντελ** (γερμ. *Lars Peter Riedel*, γενν. 28 Ιουνίου 1967) ήταν Γερμανός αθλητής του στίβου και συγκεκριμένα δισκοβόλος, που διακρίθηκε ως «χρυσός» Ολυμπιονίκης και 5 φορές παγκόσμιος πρωταθλητής. Μέχρι σήμερα παραμένει από πλευράς μεγαλύτερης ρίψεως ο έβδομος δισκοβόλος στην παγκόσμια ιστορία, με επίδοση 71,50 μέτρα.

Ο Ρήντελ γεννήθηκε στο Τσβίκαου της Σαξονίας και έτσι ξεκίνησε την αθλητική σταδιοδρομία του στην τότε Λαοκρατική Δημοκρατία της Γερμανίας (Ανατολική Γερμανία). Το 1983 έγινε μέλος του αθλητικού συλλόγου του Καρλ-Μαρξ-Στατ (του σημερινού Κέμνιτς). Ο πρώτος του σημαντικός αγώνας υπήρξε το πρώτο στην ιστορία Παγκόσμιο Πρωτάθλημα Στίβου Νέων, που έγινε στην Αθήνα το 1986. Εκεί κατέλαβε την 4η θέση με επίδοση 58,16 μέτρα. Τέσσερα χρόνια αργότερα συμμετέσχε στο Ευρωπαϊκό Πρωτάθλημα Στίβου 1990 στο Σπλιτ, χωρίς να μπορέσει να διακριθεί. Με τη διάλυση της ΛΔΓ ο Ρήντελ σταμάτησε να προπονείται τακτικά, μέχρι που γνώρισε τον προπονητή Καρλχάιντς Στάινμετς στο Μάιντς και ξανάρχισε να ασχολείται συστηματικά με τον στίβο. Τη δεκαετία του 1990 ήταν κυρίαρχος στη γερμανική δισκοβολία και έλαβε μέρος στους Ολυμπιακούς Αγώνες της Ατλάντας, όπου κέρδισε το μόνο χρυσό ολυμπιακό του μετάλλιο. Τον Ιούλιο του 2008 ο αθλητής ανεκοίνωσε ότι δεν θα συμμετείχε στους Ολυμπιακούς Αγώνες εκείνης της χρονιάς εξαιτίας της επιμονής προβλημάτων τραυματισμών, που σήμαναν και το τέλος της αθλητικής του σταδιοδρομίας.

Ο Ρέντελ βρίσκεται σε διάσταση με τη σύζυγό του Κέρστιν, με την οποία έχουν έναν γιο, τον Ρόμπερτ.

## Αποτελέσματα σε διεθνείς αγώνες

Επιπροσθέτως, έχει αναδειχθεί 11 φορές πρωταθλητής Γερμανίας.

## Παραπομπές


## Εξωτερικοί σύνδεσμοι
* Ο Λαρς Ρήντελ στον ιστότοπο του World Athletics

Κατηγορία:Γερμανοί αθλητές του στίβου
Κατηγορία:Δισκοβόλοι
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Γερμανοί Ολυμπιονίκες
Κατηγορία:Παγκόσμιοι πρωταθλητές στίβου
Κατηγορία:Πρωταθλητές Ευρώπης στον στίβο
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Ταμιράτ Τόλα

Ο **Ταμιράτ Τόλα** (αμχαρ. ታምራት ቶላ, γενν. 11 Αυγούστου 1991) είναι Αιθίοπας αθλητής του στίβου και συγκεκριμένα δρομέας μεγάλων αποστάσεων, «χρυσός» Ολυμπιονίκης στον μαραθώνιο το 2024 και παγκόσμιος πρωταθλητής στο ίδιο αγώνισμα το 2022, όπου έχει προσωπικό (ατομικό) ρεκόρ 2:03:39.

## Σταδιοδρομία
Ο Τόλα άρχισε να τρέχει σε διεθνείς αγώνες το 2013, όταν συμμετέσχε στον ημιμαραθώνιο του Αγκαντίρ. Βελτιώθηκε γρήγορα και κέρδισε τον Ημιμαραθώνιο του Τσέσκε Μπουντεγιόβιτσε με χρόνο 1:02:04. Κατόπιν έκανε το «ντεμπούτο» του στους μαραθώνιους με έναν πολύ καλό χρόνο, 2:06:17, καταλαμβάνοντας την τέταρτη θέση στον Μαραθώνιο του Ντουμπάι το 2014.

Ο Τόλα κέρδισε τον εθνικό τίτλο στο αιθιοπικό πρωτάθλημα ανώμαλου δρόμου το 2015, γεγονός που οδήγησε στην επιλογή του για το Παγκόσμιο Πρωτάθλημα Ανώμαλου Δρόμου του 2015. Εκεί ο αθλητής κατέλαβε την έκτη θέση στον αγώνα των ανδρών, αλλά πήρε βαθμούς που οδήγησαν την Αιθιοπία στην πρώτη θέση στο ομαδικό, επί ισοβαθμίας με την Κένυα. Το ίδιο έτος απέτυχε ακόμα και να τερματίσει στον Μαραθώνιο του Βερολίνου, ωστόσο σημείωσε ατομικά ρεκόρ τόσο στον ημιμαραθώνιο με χρόνο 1 ώρα και 8 δευτερόλεπτα, όσο και στον δρόμο των 10.000 μέτρων (εντός σταδίου) με επίδοση 27:22,64.

Το 2016 συμμετέσχε με την αιθιοπική ομάδα στο Παγκόσμιο Πρωτάθλημα Ημιμαραθώνιου, όπου και πάλι της εξασφάλισε πολύτιμους βαθμούς τερματίζοντας στην πέμπτη θέση, ώστε η Αιθιοπία να κερδίσει το αργυρό μετάλλιο στο ομαδικό. Το ίδιο έτος συμμετείχε για πρώτη φορά σε Ολυμπιακούς Αγώνες, στον δρόμο των 10.000 μέτρων, όπου πήρε το χάλκινο μετάλλιο.

Το 2024, αν και κέρδισε το χρυσό μετάλλιο στους Ολυμπιακούς Αγώνες, και μάλιστα με νέο ολυμπιακό ρεκόρ, ο Τόλα ήταν έκτακτη προσθήκη στην αιθιοπική ολυμπιακή ομάδα, εξαιτίας του τραυματισμού του Σισάυ Λέμα.

## Παραπομπές


## Εξωτερικοί σύνδεσμοι
* 
* Ο Ταμιράτ Τόλα στον ιστότοπο του World Athletics

Κατηγορία:Αιθίοπες αθλητές του στίβου
Κατηγορία:Δρομείς μεγάλων αποστάσεων
Κατηγορία:Αιθίοπες Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Παγκόσμιοι πρωταθλητές στίβου
Όρεντελ

Το ***Όρεντελ*** είναι επικό ποίημα της μεσαιωνικής άνω γερμανικής γλώσσας. Αποτελείται από περίπου 4.000 στίχους και χρονολογείται στα τέλη του 12ου αιώνα. Το παλαιότερο γνωστό χειρόγραφο (1477) χάθηκε σε πυρκαγιά το 1870.
 
Το ποίημα ταξινομείται στα λεγόμενα έπη των μινεστρέλων του Μεσαίωνα και είναι ένα μείγμα θρύλων αγίων και ιπποτικών περιπετειών. Αφηγείται την ιστορία του ιππότη Όρεντελ στην αναζήτηση νύφης, στην οποία συνυφαίνεται ο θρύλος του Ιερού Χιτώνα, του χιτώνα που φορούσε ο Ιησούς λίγο πριν τη Σταύρωση, που προστατεύει τον ήρωα όταν τον φοράει στις επικίνδυνες περιπέτειές του. Το λατινικό μυθιστόρημα *[[Ιστορία του Απολλώνιου της Τύρου]]* των αρχών του 3ου αιώνα μ.Χ. χρησιμοποιήθηκε ως πλαίσιο της υπόθεσης. 
 
Ο συγγραφέας ήταν πιθανότατα κληρικός, που πιθανώς ζούσε στην πόλη Τριρ ή κοντά. Η ιστορία ίσως βασίζεται στο γεγονός ότι, το 1196, ο Ιερός χιτώνας μεταφέρθηκε πανηγυρικά στον βωμό του καθεδρικού ναού της Τριρ. Το ποίημα προοριζόταν πιθανώς να ενθαρρύνει τα προσκυνήματα στον χώρο.
 
## Υπόθεση
Η ιστορία συνδέεται με την πόλη Τριρ, όπου πιθανότατα γράφτηκε το ποίημα. Η εισαγωγή αφηγείται την ιστορία του Ιερού Χιτώνα, τον οποίο, μετά από πολλές περιπέτειες, κατάπιε μια φάλαινα. Ο Όρεντελ, ο γιος του βασιλιά της Τριρ, πρόκειται να παντρευτεί τη βασίλισσα της Ιερουσαλήμ Νύφη. Ο στόλος του από 72 πλοία βυθίζεται σε μια σφοδρή καταιγίδα και είναι ο μόνος του επιζεί. Μετά το ναυάγιο, πέφτει στα χέρια του ψαρά Ίζε και δουλεύει γι αυτόν. Στην κοιλιά μιας φάλαινας βρίσκει τον Ιερό Χιτώνα, που έχει την ιδιότητα να προστατεύει αυτόν που τον φοράει και έτσι, ο Όρεντελ ξεπερνά με επιτυχία αναρίθμητους κινδύνους, πάλεψε με γίγαντες, φυλακίστηκε κ.λ., και τελικά συναντά τη Νύφη, παντρεύονται και ο Όρεντελ γίνεται κύριος της Ιερουσαλήμ. 
 
Η σύζυγος του Όρεντελ ήταν ορφανή και ως βασίλισσα της Ιερουσαλήμ είναι υπεύθυνη για τις αποφάσεις της. Αποφασίζει να παντρευτεί τον Όρεντελ, κυβερνά μαζί του για λίγο στην Ιερουσαλήμ και στη συνέχεια ξεκινά πολλές περιπέτειες με τον άντρα της. Κατά τη διάρκεια αυτών των περιπετειών, η βασίλισσα αιχμαλωτίζεται δύο φορές και δύο φορές ο Όρεντελ και οι άνδρες του την ελευθερώνουν. 
 
Ένα μήνυμα που φέρνει ένας άγγελος τους καλεί πίσω στην Τριρ, όπου ο Όρεντελ μετά από πολλές νέες περιπέτειες επιτέλους τοποθετεί τον Ιερό χιτώνα σε μια πέτρινη σαρκοφάγο. Ένας άλλος άγγελος ανακοινώνει τον επερχόμενο θάνατο τόσο του ίδιου όσο και της γυναίκας του, και οι δύο απαρνούνται τα εγκόσμια και προετοιμάζονται για το τέλος.
 
## Παραπομπές


Κατηγορία:Γερμανικά ποιήματα
Κατηγορία:Μεσαιωνική γερμανική λογοτεχνία
Εουστράτιε Νταμπίζα της Μολδαβίας

Ο **Eυστράτιος ο Μέθυσος**, ρουμαν.: *Εustratie (ή Istrate) Dabija*  (απεβ. 11 Σεπτεμβρίου 1665) ήταν πρίγκιπας (βοεβόδας) της Μολδαβίας μεταξύ του 1661 και τού τέλους του τον Σεπτέμβριο του 1665.

## Βιογραφία
Καθώς η οικονομική κατάρρευση είχε σημαδέψει την ιστορία της Μολδαβίας για αρκετές δεκαετίες συνεχόμενα, ο Νταμπίζα είναι γνωστός για την επανεισαγωγή του νομισματοκοπείου στη Σουτσεάβα από το πρώτο έτος της διακυβέρνησής του. Ο προηγούμενος πληθωρισμός μεγάλης κλίμακας και η υποτίμηση είχαν καταστήσει το μολδαβικό νόμισμα ανεπιθύμητο, έτσι το κράτος έπρεπε να καταφύγει στην έκδοση πλαστών νομισμάτων, κυρίως σουηδικών και λιβονικών σελινίων και ρίκσνταλερ. Οι απομιμήσεις που παράγονταν με τη βοήθεια του Πολωνού τεχνίτη κοπής νομισμάτων Tίτου Λίβιου Μπορατίνι, είναι συνήθως εξαιρετικά κακής ποιότητας. Η μόνη σωστή νομισματική κοπή της διακυβέρνησής του είναι τα *σαλάι* (σε πηγές που χρησιμοποιούν λατινικά, αναφέρονται ως *[[Σόλιδος|σολδία]]*), το μικρότερο νόμισμα στην αγορά.

Ο Εουστράτιε Νταμπίζα βοήθησε τους Οθωμανούς κατά τη διάρκεια δύο εκστρατειών τους στην Υπερδουναβία κατά των Αψβούργων, το 1663 και το 1664.

Ήταν ο πατέρας της Aναστασίγια Νταμπίζα και της Μαρίας Νταμπίζα. Η οικογένεια τής Μαρίας την πάντρεψε με έναν ανερχόμενο πολιτικό της χώρας, τον Iορδάκη Ροσέττι, αλλά η Μαρία απεβίωσε λίγα χρόνια μετά τον γάμο.

Το ποίημα του Mιχαήλ Εμινέσκου, *Umbra lui Istrate Voievod* ("Η σκιά του βοεβόδα Ευστράτιου"), παρουσιάζει την εικόνα ενός μέθυσου και εύθυμου ηγέτη, που κυβερνά σε μια απομονωμένη και βουκολική χώρα.

## Αναφορές

## Εξωτερικοί σύνδεσμοι
* Πλαστά νομίσματα που παράγονται από το νομισματοκοπείο Suceava υπό τον Eustratie Dabija και τους διαδόχους του
* «Şalăi» στην ίδια πηγή
* ''Umbra lui Istrate Dabija - Voievod'' (στα ρουμανικά) του Mihai Eminescu

Κατηγορία:Ηγεμόνες της Μολδαβίας
Λαθρομετανάστευση

[250px|μικρογραφία|Λαθρομετανάστες στο [Κέντρο κράτησης Αμυγδαλέζας, Φεβρουάριος 2015]]
**Λαθρομετανάστευση** καλείται η είσοδος ανθρώπων σε μια χώρα κατά παράβαση των νόμων της χώρας αυτής, πέραν από τις επίσημες πύλες εισόδου (σύνορα/τελωνεία) χωρίς επίσημα ταξιδιωτικά έγγραφα και έγγραφα ταυτοποίησης (διαβατήριο/βίζα ή αστυνομική ταυτότητα) για τη διαμονή στο κράτος αυτό χωρίς το νόμιμο δικαίωμα. Η λαθρομετανάστευση δημιουργεί τον κίνδυνο κράτησης, απέλασης ή και άλλων διώξεων.

Οι αιτούντες άσυλο στους οποίους δεν δίδεται το άσυλο ενδέχεται να αντιμετωπίσουν εμπόδια στην απέλαση εάν η χώρα καταγωγής αρνηθεί να δεχθεί το άτομο ή εάν προκύψουν νέα στοιχεία ασύλου μετά την απόφαση. Σε ορισμένες περιπτώσεις, τα άτομα αυτά θεωρούνται λαθρομετανάστες ενώ σε άλλες τους δίδεται προσωρινή άδεια παραμονής.

## Παραπομπές


Κατηγορία:Εγκλήματα
Κατηγορία:Ποινικό Δίκαιο
Κατηγορία:Ανθρώπινη μετανάστευση
Κατηγορία:Νομικές έννοιες
Κατηγορία:Λαθρομετανάστευση
NGC 6261

Ο **[[Νέος Γενικός Κατάλογος|NGC]] 6261** είναι φακοειδής γαλαξίας στον αστερισμό Ηρακλή. Απέχει περίπου 470 εκατομμύρια έτη φωτός από το Ηλιακό Σύστημα και η διάμετρός του εκτιμάται στα 200 χιλιάδες έτη φωτός.

Τον ανακάλυψε ο αστρονόμος Εντουάρ Στεφάν (Édouard Stephan). Πρόκειται επίσης για γαλαξία LINER.

## Υπερκαινοφανείς
Μέχρι σήμερα έχουν παρατηρηθεί δύο υπερκαινοφανείς τύπου Ia στον γαλαξία αυτόν: ο **SN 2007hu** στις 9 Σεπτεμβρίου 2007 και ο **SN 2008dt** στις 30 Ιουνίου 2008.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Γαλαξίες LINER
Κατηγορία:Ηρακλής (αστερισμός)
6261
59286
10617
+05-40-006
Σαιν-Μαρτέν-ντ'Ωμπινί

Το **Σαιν-Μαρτέν-ντ'Ωμπινί** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
Ύψος (αποσαφήνιση).

## Αθλητισμός
* Άλμα εις ύψος

## Γεωμετρία
* Ύψος τριγώνου, το κάθετο ευθύγραμμο τμήμα από μία κορυφή προς την απέναντι πλευρά.
* Ύψος τραπεζίου, το κάθετο ευθύγραμμο τμήμα μεταξύ των δύο παράλληλων πλευρών του.

## Θεωρία γράφων
* Ύψος δέντρου, το μήκος του μεγαλύτερου μονοπατιού από την ρίζα προς ένα από τα φύλλα του.

## Ήχος
* Τόνος (ήχος)
NGC 3914

Ο **[[Νέος Γενικός Κατάλογος|NGC]] 3914** είναι ραβδωτός φακοειδής γαλαξίας στον αστερισμό Παρθένο. Η ταχύτητά του σε σύγκριση με την κοσμική ακτινοβολία υποβάθρου είναι 6466 ± 25 km/s, πράγμα που σημαίνει ότι σύμφωνα με τον νόμο του Χαμπλ ο γαλαξίας αυτός απέχει 95.38 ± 6.69 Mpc (περ. 311 εκατομμύρια έτη φωτός). Παρόλα αυτά άλλες μετρήσεις της απόστασης δίνουν 81.2 ± 2.8 Mpc (περ. 265 εκατομμύρια έτη φωτός). Τον NGC 3914 ανακάλυψε ο αστρονόμος Ουίλιαμ Χέρσελ (William Herschel) στις 13 Απριλίου 1784 και σύμφωνα με το SIMBAD πρόκειται επίσης για ραδιογαλαξία.

## Υπερκαινοφανής
Έχει παρατηρηθεί ένας υπερκαινοφανής στον γαλαξία αυτόν, συγκεκριμένα ο τύπου Ia **SN 2023fnj**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Ραδιογαλαξίες
Κατηγορία:Παρθένος (αστερισμός)
3914
37014
06809
+01-30-017
Αρνητική παλινδρομη ρυθμιση

**Αρνητική παλίνδρομη ρύθμιση** είναι η άνοδος κάποιας παραμέτρου του εσωτερικού περιβάλλοντος ανιχνεύεται από έναν αισθητικό υποδοχέα Η πληροφορία μεταβιβάζεται στο κέντρο επεξεργασίας πληροφοριών, το οποίο µέσω της δραστηριότητας ενός εκτελεστικού οργάνου προκαλεί μια αλλαγή προς την αντίθετη κατεύθυνση.

Παράδειγμα αρνητικής παλίνδρομης ρύθμισης: το ρίγος εμφανίζεται όταν η θερμοκρασία πέφτει πολύ χαμηλά και προοδευτικά υποχωρεί καθώς η θερμοκρασία ανεβαίνει πάλι η εφίδρωση εμφανίζεται όταν η θερμοκρασία του σώματος αυξηθεί υπερβολικά και ελαττώνεται καθώς η θερμοκρασία πέφτει.
Σκοποβολή στους Θερινούς Ολυμπιακούς Αγώνες 2024 – 50 μέτρα τουφέκι τριών στάσεων γυναικών

Τα **50 μέτρα τουφέκι τριών στάσεων γυναικών** στους Θερινούς Ολυμπιακούς Αγώνες 2024 ελήφθησαν χώρα την 1 και 2 Αυγούστου 2024, στο Σατωρού.

## Ρεκόρ

## Πρόγραμμα
Όλες οι ώρες είναι σε Θερινή Ώρα Κεντρικής Ευρώπης (UTC+2)

## Αποτελέσματα
### Προκριματικός γύρος

### Τελικός

## Παραπομπές

50 μέτρα τουφέκι τριών στάσεων γυναικών
Υποψηφιότητες για τους Θερινούς Ολυμπιακούς Αγώνες 2040

Οι **Θερινοί Ολυμπιακοί Αγώνες 2040**, γνωστοί και ως **Αγώνες της 37ης Ολυμπιάδας**, είναι μια επερχόμενη διεθνής πολυ-αθλητική διοργάνωση.

## Επίσημες Υποψηφιότητες

## Πιθανές υποψηφιότητες

## Παραπομπές
Ντάρια Πικούλικ

Η **Ντάρια Πικούλικ** (πολωνικά: *Daria Pikulik*, 6 Ιανουαρίου 1997) είναι Πολωνή επαγγελματίας αθλήτρια της ποδηλασίας πίστας. Αγωνίζεται με τον σύλλογο Human Powered Health. Κέρδισε το αργυρό μετάλλιο στους Ολυμπιακούς Αγώνες του 2024 και το χάλκινο μετάλλιο στο Παγκόσμιο Πρωτάθλημα Ποδηλασίας Πίστας του 2020. Η αδελφή της, Βικτόρια, είναι επίσης επαγγελματίας αθλήτρια της ποδηλασίας.

## Παραπομπές


Κατηγορία:Πολωνές αθλήτριες της ποδηλασίας
Κατηγορία:Πολωνοί αθλητές της ποδηλασίας πίστας
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2016
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2020
Κατηγορία:Αθλητές της ποδηλασίας στους Θερινούς Ολυμπιακούς Αγώνες 2024
Κατηγορία:Πολωνοί αθλητές στους Θερινούς Ολυμπιακούς Αγώνες
Κατηγορία:Πολωνοί αργυροί Ολυμπιονίκες
Τύπος Μπρετσνάιντερ

Στην γεωμετρία, ο **τύπος Μπρετσνάιντερ** (αναφέρεται και ως **τύπος Bretschneider**) είναι ένας μαθηματικός τύπος για το εμβαδόν ενός τετραπλεύρου. Πιο συγκεκριμένα, το εμβαδόν \rm E ενός τετραπλεύρου \rm AB\Gamma\Delta δίνεται από 
:
\begin{align}
{\rm E} 
 & = \sqrt{(\tau - \alpha) \cdot (\tau - \beta) \cdot (\tau - \gamma) \cdot (\tau - \delta) - \alpha\beta\gamma\delta \cdot \cos^2 \left( \tfrac{\rm A + \Gamma}{2}\right)} \\
 & = \sqrt{(\tau - \alpha) \cdot (\tau - \beta) \cdot (\tau - \gamma) \cdot (\tau - \delta) - \tfrac{1}{2} \alpha\beta\gamma\delta \cdot \left( 1 + \cos ( {\rm A} + {\rm \Gamma})\right)},
\end{align}
όπου \alpha, \beta, \gamma, \delta είναι τα μήκη των πλευρών του.

## Ειδικές περιπτώσεις

Σε ένα εγγεγραμμένο τετράπλευρο \rm AB\Gamma\Delta, έχουμε ότι οι απέναντι γωνίες είναι παραπληρωματικές, άρα \cos\left(\tfrac{2}\right) = \cos 90^{\circ} = 0, και έτσι λαμβάνουμε τον τύπο του Βραχμαγκούπτα,
:{\rm E}_{\rm AB\Gamma\Delta} = \sqrt{(\tau - \alpha) \cdot (\tau - \beta) \cdot (\tau - \gamma) \cdot (\tau - \delta)}.

Επιπλέον σε ένα τρίγωνο \rm AB\Gamma έχουμε ότι \delta = 0 και έτσι λαμβάνουμε τον τύπο του Ήρωνα,
:{\rm E}_{\rm AB\Gamma} = \sqrt{\tau \cdot (\tau - \alpha) \cdot (\tau - \beta) \cdot (\tau - \gamma)}.

## Απόδειξη

## Δείτε επίσης
* Τύπος του Ήρωνα
* Τύπος Βραχμαγκούπτα

## Περαιτέρω ανάγνωση

### Ξενόγλωσσα άρθρα
* 
* 
* 

## Σημειώσεις


## Παραπομπές


Κατηγορία:Τετράπλευρα
Κατηγορία:Εμβαδόν
Φουντούλης

Το ελληνικό επώνυμο **Φουντούλης** μπορεί να αναφέρεται μεταξύ άλλων σε κάποιο από τα παρακάτω πρόσωπα:

* Γιάννης Φουντούλης (γενν. 1988), υδατοσφαιριστής, «αργυρός» Ολυμπιονίκης
* Γιώργος Φουντούλης (γενν. 1964), κιθαρίστας και συνθέτης
* Γιώργος Φουντούλης (1986-2013), φυσιοθεραπευτής, σχετιζόμενος με τη «Χρυσή Αυγή», που δολοφονήθηκε
* Ιωάννης Φουντούλης (1927-2007), θεολόγος, καθηγητής στο Πανεπιστήμιο Θεσσαλονίκης
* Λάμπρος Φουντούλης (γενν. 1961), ευρωβουλευτής
Ενανσάλ

Το **Ενανσάλ** (γαλλ. *Hénansal*, βρετον. *Henant-Sal*) είναι κοινότητα και χωριό στον Νομό Κοτ-ντ'Αρμόρ, στη διοικητική περιοχή της Βρετάνης, στη βορειοδυτική Γαλλία. Ο πληθυσμός της κοινότητας το 2021 ήταν 1.231 κάτοικοι, ενώ το υψόμετρο του εδάφους της κυμαίνεται από 32 μέχρι 123 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* 
*  

Ενανσαλ
Μερντρινιάκ

Το **Μερντρινιάκ** (γαλλ. *Merdrignac*, βρετον. *Medrigneg*) είναι κοινότητα στον Νομό Κοτ-ντ'Αρμόρ, στη διοικητική περιοχή της Βρετάνης, στη βορειοδυτική Γαλλία. Ο πληθυσμός της κοινότητας το 2021 ήταν 2.964 κάτοικοι. Το υψόμετρο του εδάφους της κοινότητας κυμαίνεται από 77 μέχρι 196 μέτρα πάνω από την επιφάνεια της θάλασσας. Ο ποταμός Με (*Meu*) σχηματίζει το μεγαλύτερο μέρος του βόρειου συνόρου της κοινότητας.

## Παραπομπές


## Εξωτερικοί σύνδεσμοι
* 
*  

Μερντρινιακ
Σαντιάγο Δέρκι

Ο **Σαντιάγο Ραφαέλ Λουίς Μανουέλ Χοσέ Μαρία Δέρκι Ροντρίγκες** (, Κόρδοβα, 21 Ιουνίου 1809 &#x2013; Κοριέντες, 5 Νοεμβρίου 1867) ήταν πρόεδρος της Αργεντινής από τις 5 Μαρτίου 1860 έως τις 5 Νοεμβρίου 1861. Εμφανιζόταν στο χαρτονόμισμα των 10 αουστράλες, το οποίο είναι πλέον ξεπερασμένο.

## Βιογραφία
Πρωτότοκος γιος του Μανουέλ Χοσέ Μαρία Δέρκι ι Γκαρσία και της συζύγου του Ραμόνα Ροντρίγες ι Ορδούνια, ο Σαντιάγο Δέρκι σπούδασε στο Εθνικό Πανεπιστήμιο της Κόρδοβα, λαμβάνοντας πτυχίο νομικής το 1831. Στο πανεπιστήμιο διετέλεσε καθηγητής νομικής, στη συνέχεια φιλοσοφίας και, τέλος, αντιπρύτανης. Στις 14 Μαΐου 1845 παντρεύτηκε τη Μοδέστα Γκαρσία δε Κόσσιο ι Βεντόγια Λαγράνια (1825–1885) με την οποία απέκτησε τρία αγόρια (Μανουέλ Σαντιάγο, Σιμόν και Σαντιάγο Μαρτίν Αντόνιο) και τρία κορίτσια (Χοσέφα, Χούστα Δολόρες Μπελισάρια και Μαρία δελ Κάρμεν Μοδέστα Λεονόρ).

Υπήρξε αρχικά βοηθός και στη συνέχεια υπουργός της κυβέρνησης της επαρχίας Κοριέντες υπό τον Χοσέ Μαρία Πας. Ο Χούστο Χοσέ δε Ουρκίσα τον ονόμασε «διαχειριστή επιχειρήσεων» και τον έστειλε στην Παραγουάη σε μια ξένη επιχειρηματική αποστολή. Έγινε βουλευτής της επαρχίας της Κόρδοβα. Το 1854 ο Ουρκίσα τον όρισε επικεφαλής του *Υπουργείου Δικαιοσύνης, Παιδείας και Δημόσιας Εκπαίδευσης*, όπου εργάστηκε για τα έξι χρόνια της θητείας του Ουρκίσα, προωθώντας το ακόμη αναδυόμενο έθνος. Ήταν ενεργός μασόνος.

Μετά τη λήξη της θητείας του Ουρκίσα, ο Δέρκι έγινε συνταγματικός πρόεδρος. Καθώς καταγόταν από την Κόρδοβα και όχι από το Μπουένος Άιρες, αναμενόταν ότι υπό την εξουσία του θα έληγαν οι συνεχείς εξεγέρσεις των επαρχιακών κυβερνήσεων κατά της ομοσπονδιακής κυβέρνησης.

Ο Δέρκι αποδέχθηκε το αναθεωρημένο εθνικό σύνταγμα με τις αλλαγές που ευνοούσαν το Μπουένος Άιρες και ονόμασε τη χώρα *República Argentina* (Δημοκρατία της Αργεντινής). Αυτό και άλλες αντιλαϊκές πολιτικές προς την υπόλοιπη χώρα προκάλεσαν γενική δυσαρέσκεια στις επαρχίες που οδήγησε στη μάχη του Παβόν. Μη μπορώντας να διατηρήσει την εξουσία, ο Δέρκι παραιτήθηκε και κατέφυγε στο Μοντεβιδέο.

Ενώ βρισκόταν στην εξορία, ο Μπαρτολομέ Μίτρε τον βοήθησε να επιστρέψει στη γενέτειρα της συζύγου του, την πόλη Κοριέντες, όπου πέθανε λίγα χρόνια αργότερα.

## Παραπομπές


Κατηγορία:Πρόεδροι της Αργεντινής
Κατηγορία:Αργεντινοί ελευθεροτέκτονες
Κομητεία Τζέφερσον (Μισισίπι)

Η **Κομητεία Τζέφερσον** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7.260 άτομα,  γεγονός που την καθιστά την τέταρτη με λιγότερο πληθυσμό κομητεία στο Μισισίπι. Η πρώτη έδρα της κομητείας βρισκόταν στο Ολντ Γκρένβιλλ μέχρι το 1825, το οποίο δεν υπάρχει πλέον,  πριν μετακομίσει στο Φαγιέτ.  Η κομητεία πήρε το όνομά της από τον Πρόεδρο των ΗΠΑ Τόμας Τζέφερσον.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,320 τ.χλμ, εκ των οποίων 1,300 τ.χλμ είναι στεριά και 20 τ.χλμ   (1,4%) καλύπτονται από ύδατα (λίμνες, ποτάμια). 

### Γειτονικές κομητείες

* Κομητεία Κλάιμπορν (βόρεια)
* Κομητεία Κόπια (βορειοανατολικά)
* Κομητεία Λίνκολν (νοτιοανατολικά)
* Κομητεία Φράνκλιν (νότια)
* Κομητεία Άνταμς (νοτιοδυτικά)
* Ενορία Τένσας, Λουιζιάνα (δυτικά)

## Παραπομπές


Κατηγορία:Κομητείες του Μισισίπι
Κομητεία Τζέφερσον (Μιζούρι)

Η **Κομητεία Τζέφερσον** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 226.739 κάτοικοι,  καθιστώντας την την έκτη πιο πυκνοκατοικημένη κομητεία στο Μιζούρι. Έδρα της κομητείας είναι το Χίλσμπορο.  Η κομητεία οργανώθηκε το 1818 και ονομάστηκε προς τιμήν του πρώην προέδρου Τόμας Τζέφερσον.  Αποτελεί τμήμα της Μητροπολιτικής Περιοχής του Σεντ Λούις. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,720 τ.χλμ, εκ των οποίων 1,700 τ.χλμ είναι στεριά και 20 τ.χλμ  (1,2%) καλύπτονται από ύδατα (λίμνες, ποτάμια).  Τα ανατολικά σύνορα της κομητείας είναι ο ποταμός Μισισιπής.

### Παρακείμενες κομητείες
* Κομητεία Σεντ Λούις (βόρεια)
* Κομητεία Μονρόε, Ιλινόι (ανατολικά)
* Κομητεία Σαιντ Ζενεβιέβ (νοτιοανατολικά)
* Κομητεία Σαιντ Φρανσουά (νότια)
* Κομητεία Ουάσινγκτον (νοτιοδυτικά)
* Κομητεία Φράνκλιν (βορειοδυτικά)

## Παραπομπές


Κατηγορία:Κομητείες του Μιζούρι
Βιραντβίλ

Το **Βιραντβίλ** (, ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
Σκοποβολή στους Θερινούς Ολυμπιακούς Αγώνες 2024 – Σκιτ ανδρών

Τo **σκιτ ανδρών** στους Θερινούς Ολυμπιακούς Αγώνες 2024 έλαβε χώρα στις 2 και 3 Αυγούστου 2024, στο Σατωρού.

## Ρεκόρ

## Πρόγραμμα
Όλες οι ώρες είναι σε Θερινή Ώρα Κεντρικής Ευρώπης (UTC+2)

## Αποτελέσματα
### Προκριματικός γύρος

### Τελικός

## Παραπομπές

Σκιτ ανδρών
Ο Ναύαρχος

**Ο Ναύαρχος** είναι ταινία του Νοτιοκορεάτη σκηνοθέτη Kim Han-min . Η ταινία βασίζεται στη Ναυμαχία του Myongnyang, με πρωταγωνιστή ton Τσόι Μιν-σικ ως ναύαρχο Yi Sun-sin . Η ταινία κυκλοφόρησε στους κινηματογράφους της Νότιας Κορέας στις 30 Ιουνίου 2014 και έγινε η πιο επιτυχημένη ταινία στη Νότια Κορέα με άνω των 17,6 εκατομμυρίων εισιτήρια. 

## Εξωτερικοί σύνδεσμοι

* 
* Der Admiral – Roaring Currents in der Online-Filmdatenbank 
* Der Admiral – Roaring Currents in der Korean Movie Database des Korean Film Archive (englisch/koreanisch)
* *[http://www.hancinema.net/korean_movie_The_Admiral_2p__Roaring_Currents.php Der Admiral – Roaring Currents]* auf HanCinema

## Πηγές


Κατηγορία:Δραματικές ταινίες
Κατηγορία:Πολεμικές ταινίες
Κατηγορία:Ιστορικές ταινίες
Κατηγορία:Νοτιοκορεατικές ταινίες
Κατηγορία:Ταινίες του 2014
The Umbrella Academy (TV series)

***Η Ακαδημία των Ομπρελών*** είναι μια αμερικανική τηλεοπτική σειρά Υπερηρώων βασισμένη στην σειρά κωμικών με το ίδιο όνομα, γραμμένη από Ο Τζέραρντ Γουέι, εικονογραφημένη από τον Γκάμπριελ Μπα και δημοσιευμένη από την Dark Horse Comics. Δημιουργήθηκε για Το Netflix από τον Steve Blackman και αναπτύχθηκε από τον Jeremy Slater, περιστρέφεται γύρω από μια δυσλειτουργική οικογένεια υιοθετημένων αδελφών υπερήρωων που θα επανενωθούν για να λύσουν το μυστήριο του θανάτου του πατέρα τους και την απειλή μιας επικείμενης η αποκάλυψης. Το Netflix έδωσε σεζόν 1 και 2 βαθμολογία TV-14, ενώ σεζόν 3 και 4 έλαβαν βαθμολογία TV-MA.

Τελικά, το 2015 τοποθετήθηκε υπέρ μιας τηλεοπτικής σειράς, πριν πάρει και επίσημα πράσινο φως από το Netflix τον Ιούλιο του 2017. Η σειρά γυρίστηκε στο Τορόντο και το Χάμιλτον, και τα δύο βρίσκονται στο Οντάριο.

Η πρώτη σεζόν κυκλοφόρησε στο Netflix στις 15 Φεβρουαρίου 2019. Τον Απρίλιο του 2019, το Netflix ανέφερε ότι 45 εκατομμύρια νοικοκυριά είχαν παρακολουθήσει την πρώτη σεζόν κατά το πρώτο μήνα κυκλοφορίας, καθιστώντας έτσι μία από τις πιο επιτυχημένες σειρές της χρονιάς. Η δεύτερη και η τρίτη σεζόν ακολουθούσαν στις 31 Ιουλίου 2020 και στις 22 Ιουνίου 2022, αντίστοιχα. 

Η σειρά έχει λάβει μια σειρά από βραβεία, συμπεριλαμβανομένων έξι υποψηφιότητες για το Emmy.

Κατηγορία:Αμερικανικές τηλεοπτικές σειρές
Συμμετρία ως προς σημείο

Στην γεωμετρία, ένα σημείο \rm A είναι **συμμετρικό** του σημείου \rm A' **ως προς το σημείο** \rm O, αν το \rm O είναι το μέσο του ευθυγράμμου τμήματος \rm AA'. Το σημείο \rm O λέγεται το **κέντρο συμμετρίας** των \rm A και \rm A'.

Δύο γεωμετρικά σχήματα \Sigma και \Sigma' λέγονται **συμμετρικά ως προς το σημείο** \rm O, αν για κάθε σημείο \rm A του \Sigma το συμμετρικό του ως προς το \rm O ανήκει στο \Sigma' και αντίστροφα. 

## Κέντρο συμμετρίας

**Κέντρο συμμετρίας** ενός σχήματος \Sigma ονομάζεται ένα σημείο \rm O για το οποίο το \Sigma είναι συμμετρικό του εαυτού του ως προς το \rm O.

### Παραδείγματα
* Το κέντρο ενός κύκλου είναι κέντρο συμμετρίας του.
* Το κέντρο μίας έλλειψης είναι κέντρο συμμετρίας της.
* Το σημείο τομής των διαγωνίων ενός ορθογωνίου είναι κέντρο συμμετρίας του.
* Το μέσο ενός ευθυγράμμου τμήματος είναι κέντρο συμμετρίας του.
* Κάθε σημείο μίας ευθείας είναι κέντρο συμμετρίας της. Δηλαδή η ευθεία έχει άπειρα κέντρα συμμετρίας.
* Το κέντρο του περιγεγραμμένου κύκλου ενός κανονικού εξαγώνου είναι κέντρο συμμετρίας του. 
* Η γραφική παράσταση μίας περιττής συνάρτησης έχει ως κέντρο συμμετρίας την αρχή των αξόνων.

## Ιδιότητες
* Δύο σχήματα συμμετρικά ως προς το κέντρο συμμετρίας είναι ίσα.
* Ένα σχήμα με κέντρο συμμετρίας και άξονα συμμετρίας, πρέπει να έχει το κέντρο πάνω στον άξονα. 
* Ένα σχήμα με δύο άξονες συμμετρίας κάθετους μεταξύ τους έχει και κέντρο συμμετρίας, την τομή αυτών των αξόνων.
* Δύο συμμετρικές ευθείες είναι παράλληλες.

## Αναλυτική γεωμετρία
Έστω {\rm P} = ({\rm P}_x, {\rm P}_y) και {\rm O} = ({\rm O}_x, {\rm O}_y) δύο σημεία του επιπέδου. Το συμμετρικό \rm P' του \rm P ως προς το \rm O δίνεται από την εξίσωση
:\vec{\rm P'} = \vec{\rm P} - 2 \cdot (\vec{\rm P} - \vec{\rm O}) = 2 \cdot \vec{\rm O} - \vec{\rm P}.
Δηλαδή, οι συντεταγμένες του σημείου δίνονται από 
:\begin{pmatrix}
{\rm P'}_x \\
{\rm P'}_y
\end{pmatrix}
 = \begin{pmatrix}
2 {\rm O}_x - {\rm P}_x \\
2 {\rm O}_y - {\rm P}_y
\end{pmatrix}.

## Δείτε επίσης
* Συμμετρία ως προς άξονα
* Αντιδιαμετρικό σημείο

## Παραπομπές


Κατηγορία:Γεωμετρία
Κατηγορία:Συμμετρία
Beriev MBR-7

Η αεράκατος αναγνώρισης/βομβαρδισμού βραχείας ακτίνας δράσης **Beriev MBR-7** (αναφέρεται και ως **Beriev MS-8**) αναπτύχθηκε στη Σοβιετική Ένωση από το Σχεδιαστικό Γραφείο Beriev τη δεκαετία του 1930. Οι MBR-7 αναπτύχθηκαν για να αντικαταστήσουν τις αερακάτους MBR-2 αλλά δεν εντάχθηκαν σε παραγωγή διότι δεν ήταν διαθέσιμοι σε επαρκείς αριθμούς οι κινητήρες τους.

## Σχεδιασμός και ανάπτυξη
Σχεδιαστικά η γενική διάταξη της MBR-7 ήταν παρόμοια με της MBR-2, αλλά είχαν ενσωματωθεί πιο προηγμένα στοιχεία. Επρόκειτο για ένα υψηλοπτέρυγο αεροσκάφος κατασκευασμένο κυρίως από ξύλο. Προωθούνταν από έναν εν σειρά κινητήρα Klimov M-103 που έστρεφε έλικα σε ωστική διάταξη και ήταν τοποθετημένος ψηλά, πάνω από την πτέρυγα. Το κόκπιτ ήταν κλειστό και ο πιλότος μπορούσε επίσης να χειριστεί ένα σταθερό πολυβόλο στο ρύγχος. Από κάτω του στο ρύγχος ήταν η θέση του παρατηρητή/πολυβολητή.

Οι επιδόσεις της MBR-7 ήταν καλές, όμως οι κινητήρες M-103 δεν ήταν διαθέσιμοι σε επαρκείς ποσότητες και έτσι αποφασίστηκε να συνεχιστεί η παραγωγή των MBR-2 αντί των MBR-7.

## Χρήστες
; ΕΣΣΔ
* Σοβιετική Ναυτική Αεροπορία

## Παραπομπές

## Βιβλιογραφία
* 
* 

Κατηγορία:Αεράκατοι
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
MBR-7
Θεόδωρος Μπαλς

Ο **Θεόδωρος Μπαλς**, ρουμαν.: *Teodor Balș* (Αύγουστος 1805 - 1 Μαρτίου 1857) ήταν *τοποτηρητής* (*καϊμακάμης*, προσωρινός αντικαταστάτης τού πρίγκιπα, από το τουρκικό kaymakam), που κυβέρνησε τη Μολδαβία μεταξύ 20 Ιουλίου 1856  και 1 Μαρτίου 1857.

## Βιογραφία
Η Υψηλή Πύλη τον διόρισε, αντικαθιστώντας τον προηγούμενο άρχοντα (domnitor) Γρηγόριο Γ΄ Γκίκα, του οποίου η θητεία έληξε μετά από επτά χρόνια. Έκλεισε ιδρύματα που δημιούργησε ο Γρηγόριος Γ΄, όπως το σεμινάριο και το γυμνάσιο από το Mαναστίρεα Νεάμτς, τη Νομική σχολή από το Iάσι, την Εθνική τράπεζα και κατάργησε τον νομικό τύπο. Ήταν κατά της ένωσης της Μολδαβίας με τη Βλαχία.

## Αναφορές


Κατηγορία:Ηγεμόνες της Μολδαβίας
Μητροπολίτης Νικόλαος Σακκόπουλος

Ο **Νικόλαος** (κατά κόσμον **Σακκόπουλος**) ήταν Έλληνας ιεράρχης και θεολόγος, ο οποίος υπηρέτησε ως Μητροπολίτης διαφόρων Μητροπόλεων του Πατριαρχείου Κωνσταντινουπόλεως κατά τα τέλη του 19ου και τις αρχές του 20ού αιώνα.

## Βιογραφία
Ο Νικόλαος Σακκόπουλος γεννήθηκε το 1862 στην Σινώπη του Πόντου, όπου ολοκλήρωσε την πρωτοβάθμια εκπαίδευση. Αποφοίτησε από τη Θεολογική Σχολή της Χάλκης το 1886 με άριστα υποβάλλοντας πτυχιακή διατριβή με θέμα: «*ότι προς τη πίστει αναγκαία εισίν προς σωτηρίαν και τα αγαθά έργα*». Χειροτονήθηκε διάκονος στη Χάλκη. Μετά την αποφοίτησή του, διορίστηκε αρχιδιάκονος στη Μητρόπολη Σμύρνης, όπου δίδαξε θεολογία στο ευαγγελικό παρθεναγωγείο της πόλης. Το 1889 χειροτονήθηκε ιερέας και του δόθηκε το οφφίκιο του αρχιμανδρίτη. Την ίδια χρονιά ο Νικόλαος διορίστηκε αρχιερατικώς προϊστάμενος της ελληνορθόδοξης κοινότητας στην Κρονστάνδη της Τρανσυλβανίας της Αυστροουγγαρίας.

Το 1891, ο Μητροπολίτης Αμασείας Άνθιμος (Αλεξούδης) τον έκανε Πρωτοσύγκελλο της Μητροπόλεώς του και στις 23 Φεβρουαρίου 1892 χειροτονήθηκε επίσκοπος Αμισού, βοηθός επίσκοπος της Μητρόπολης Αμασείας στην Σαμψούντα.

Τον Νοέμβριο του 1893 ο Νικόλαος εξελέγη επίσκοπος Κίτρους. Στη συνέχεια, στις 16 Απριλίου 1896, εξελέγη Μητροπολίτης Βοδενών. Παρέμεινε στην Έδεσσα από το 1896 έως την 1η Μαΐου 1899, οπότε εξελέγη Μητροπολίτης Αγκύρας παρά τις αντιδράσεις του ελληνικού Υπουργείου των Εξωτερικών, του ελληνικού Προξενείου στην Θεσσαλονίκη και της ελληνικής πρεσβείας στην Κωνσταντινούπολη. Στις 19 Οκτωβρίου 1902 διαδέχθηκε τον Μητροπολίτη Κωνσταντίνο στην Μητρόπολη Μαρωνείας. Εκεί ίδρυσε το πρώτο εκκλησιαστικό–πνευματικό δικαστήριο, έθεσε τον θεμέλιο λίθο για την ανέγερση νέου μητροπολιτικού μεγάρου στην πόλη της Κομοτηνής, αγωνίστηκε κατά της Βουλγαρικής Εξαρχίας και αξιοποίησε δωρεές για την ανέγερση σχολείων, μεταξύ των οποίων η Χατζέιος Σχολή στη Μαρώνεια και η Αστική Σχολή στην Κομοτηνή.

Ήταν υποψήφιος για Πατριάρχης Κωνσταντινουπόλεως το 1913, αλλά δεν εξελέγη. Στις 13 Φεβρουαρίου 1914 εξελέγη Μητροπολίτης Καισαρείας. Από τον Μάρτιο έως τις 25 Νοεμβρίου 1921 ήταν τοποτηρητής του Οικουμενικού Θρόνου στην Κωνσταντινούπολη. Μετά από αυτό, ήταν πατριαρχικός επίτροπος του νεοεκλεγέντος Πατριάρχη Μελετίου Δ' από τις 25 Νοεμβρίου 1921 μέχρι την άφιξή του στην Κωνσταντινούπολη στις 24 Ιανουαρίου 1922. Στη συνέχεια διετέλεσε πρόεδρος της Ενδημούσης Συνόδου από τις 10 Ιουλίου 1923 έως τις 2 Οκτωβρίου 1923. Στις 22 Φεβρουαρίου 1927 εξελέγη Μητροπολίτης Χαλκηδόνος.

Πέθανε αιφνιδίως στις 17 Μαρτίου 1927. Η κηδεία του τελέστηκε στις 19 Μαρτίου 1927 στον Πατριαρχικό Ναό του Αγίου Γεωργίου από τον Πατριάρχη Κωνσταντινουπόλεως Βασίλειο Γ΄ και την Αγία και Ιερά Σύνοδο. Ετάφη στον περίβολο της Μονής Ζωοδόχου Πηγής Βαλουκλή, κοντά στους τάφους των Πατριαρχών.

## Παραπομπές


## Πηγές

* 
* 
*  

Κατηγορία:Μητροπολίτες Αγκύρας
Κατηγορία:Μητροπολίτες Χαλκηδόνος
Κατηγορία:Μητροπολίτες Καισαρείας
Κατηγορία:Επίσκοποι Κίτρους
Κατηγορία:Ποντιακός Ελληνισμός
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Μητροπολίτες Εδέσσης, Πέλλης και Αλμωπίας
Συμμετρία ως προς άξονα

Στην γεωμετρία, ένα σημείο \rm A λέγεται **συμμετρικό** του σημείου \rm A' **ως προς την [[ευθεία]]** \varepsilon, αν η \varepsilon είναι η μεσοκάθετος του ευθυγράμμου τμήματος \rm AA'. Η ευθεία \varepsilon λέγεται o **άξονας συμμετρίας** των \rm A και \rm A'.

Δύο γεωμετρικά σχήματα \rm \Sigma και \rm \Sigma' λέγονται **συμμετρικά ως προς την ευθεία** \varepsilon, αν για κάθε σημείο του \rm \Sigma το συμμετρικό του ανήκει στο \rm \Sigma', και αντίστροφα.

## Άξονας συμμετρίας

**Άξονας συμμετρίας** ενός σχήματος \Sigma ονομάζεται μία ευθεία \varepsilon για την οποία το \Sigma είναι συμμετρικό του εαυτού του ως προς την \varepsilon.

### Παραδείγματα

* Η διχοτόμος μίας γωνίας είναι άξονας συμμετρίας της γωνίας.
* Η μεσοκάθετος ενός ευθυγράμμου τμήματος είναι και άξονας συμμετρίας της. 
* Ένα τετράγωνο έχει τέσσερις άξονες συμμετρίας, τις δύο διαγωνίους του και τις δύο μεσοκαθέτους των απέναντι πλευρών. Ένα ορθογώνιο έχει μόνο τις δύο μεσοκαθέτους.
* Ένα κανονικό εξάγωνο έχει έξι άξονες συμμετρίας.
* Ένας κύκλος άπειρους άξονες συμμετρίας, κάθε ευθεία που διέρχεται από το κέντρο του κύκλου.
* Μία έλλειψη (που δεν είναι κύκλος) έχει δύο άξονες συμμετρίας.
* Η γραφική παράστασης μίας άρτιας συνάρτησης έχει άξονα συμμετρίας τον άξονα yy'.

## Ιδιότητες
* Δύο σχήματα συμμετρικά ως προς άξονα συμμετρίας είναι ίσα.
* Ένα σχήμα με κέντρο συμμετρίας και άξονα συμμετρίας, πρέπει να έχει το κέντρο πάνω στον άξονα. 
* Ένα σχήμα με δύο άξονες συμμετρίας κάθετους μεταξύ τους έχει και κέντρο συμμετρίας, την τομή αυτών των αξόνων.

## Αναλυτική γεωμετρία

Έστω ένα σημείο \rm P και μία ευθεία που διέρχεται από το σημείο {\rm x}_0 και έχει διεύθυνση \vec{d}. Τότε, το συμμετρικό του σημείου \rm P ως προς την ευθεία είναι το σημείο \rm P' που δίνεται από την σχέση
:{\rm P'} = 2{\rm x}_0 - {\rm P} + 2 \cdot \frac{({\rm P} - {\rm x}_0) \cdot \vec{d}}{\sqrt{\vec{d} \cdot \vec{d}}} \cdot \vec{d}.

## Δείτε επίσης
* Συμμετρία ως προς σημείο
* Συμμετροδιάμεσος τριγώνου

## Παραπομπές


Κατηγορία:Γεωμετρία
Κατηγορία:Συμμετρία
Νικόλαος Βογορίδης

δεξιά|μικρογραφία|200εσ| Ο μεγάλος λογοθέτης Κωστάκη Κονάκη, πεθερός του Nικολάου. Η σύζυγός του ήταν η Σμαράντα Νέγρη-Νοτνίτσι.

Ο πρίγκιπας **Nικόλαος Βογορίδης,** ρουμαν.: Nicolae Voboride, βουλγαρ.: Никола/Николай Богориди, *Nikola*/*Nikolay Bogoridi,* , (1820, Ιάσιο, Μολδαβία – 12 Απριλίου 1863, Βουκουρέστι, Ρουμανικά Ηνωμένα Πριγκιπάτα) ήταν ένας τοποτηρητής (καϊμακάμης, προσωρινός αντικαταστάτης του πρίγκιπα από το ) που κυβέρνησε τη Μολδαβία μεταξύ 1857-1858, μετά τον Κριμαϊκό Πόλεμο.

## Βιογραφία
Ήταν γιος του Στεφάνου Βογορίδη, ενός Οθωμανού ανώτατου αξιωματούχου βουλγαρικής εθνικότητας, που υπηρέτησε επίσης ως κυβερνήτης της Μολδαβίας το 1820-1821, και αδελφός του Αλεξάνδρου Βογορίδη. Μητέρα του ήταν η Ραλού Σκυλίτση.

Το 1856, καθώς ο πρίγκιπας Γρηγόριος Γ΄ αλεξάνδρου Γκίκας απομακρύνθηκε με τη Συνθήκη του Παρισιού, αν και η Μολδαβία παρέμεινε τεχνικά υπό την επικυριαρχία της Οθωμανικής αυτοκρατορίας, ο Βογορίδης διορίστηκε υπουργός Οικονομικών υπό τη νέα κυβέρνηση του καϊμακάμη Θεοδώρου Μπάλς. Όταν ο Μπαλς απεβίωσε την 1η Μαρτίου 1857, ο Βογορίδης τον αντικατέστησε. Έδειχνε ότι ήταν υπερσυντηρητικός και ήταν κατά της ένωσης της Μολδαβίας με τη Βλαχία, το άλλο πριγκιπάτο νότια του Δούναβη. Το σχέδιο της ένωσης προωθήθηκε από τους Ρουμάνους φιλελεύθερους, που είχαν λάβει μέρος στη Μολδαβική επανάσταση του 1848 και, επιστρέφοντας από την εξορία, ήταν που οργανώθηκαν ως *[[Partida Naţională|Εθνικό Κόμμα]]*.

Η Συνθήκη των Παρισίων απαιτούσε επίσης εκλογές για τη Μολδαβική Συνέλευση, που θα εποπτευόταν από τους Οθωμανούς πρεσβευτές των υπογραφόντων μερών. Όταν αυτές διεξήχθησαν στις 19 Ιουλίου του ίδιου έτους, ο Βογορίδης νόθευσε τους εκλογικούς καταλόγους, για να εξασφαλίσει μια συντηρητική πλειοψηφία με ισχυρή εύνοια στους Οθωμανούς. Όταν ο σουλτάνος Aμπντούλ Μετζίτ Α΄, με τις διαβεβαιώσεις της αυτοκρατορίας της Αυστρίας, δεν ακύρωσε τις εκλογές, οι άλλοι επόπτες της Μολδαβίας (αυτοκρατορία της Γαλλίας, Αυτοκρατορία της Ρωσίας, Πρωσία και βασίλειο της Σαρδηνίας) διέκοψαν τις διπλωματικές σχέσεις με την Οθωμανική αυτοκρατορία στις 4 Αυγούστου. Μέχρι τις 9 Αυγούστου είχε επιτευχθεί συμβιβασμός: οι πρώτες εκλογές ακυρώθηκαν και νέες διεξήχθησαν στις 22 Σεπτεμβρίου. Δεν αποτελεί έκπληξη το γεγονός, ότι η πλειοψηφία των εκλεγμένων ήταν υπέρ της ένωσης των δύο πριγκιπάτων.

Ο Βογορίδης απομακρύνθηκε από τα καθήκοντά του τον Οκτώβριο του 1858.

### Προσωπική ζωή
Ο Βογορίδης σπούδασε στη Μεγάλη τού Γένους Σχολή της Κωνσταντινούπολης και αργότερα νυμφεύτηκε στην πλούσια οικογένεια Κονάκη (1846), και μερικές φορές στη συνέχεια χρησιμοποιούσε το όνομα *Nικολάε Κονάκης-Βογορίδης*. Η σύζυγός του ήταν η πριγκίπισσα Αικατερίνα Κονάκη και είχαν τέσσερα παιδιά: τον πρίγκιπα Eμμανουήλ, τον πρίγκιπα Κωνσταντίνο, την πριγκίπισσα Mαρία και την πριγκίπισσα Λουκία. 

Απεβίωσε στο Βουκουρέστι. Η ταφή του έγινε το 1863 στη Bραΐλα. Ένα χρόνο αργότερα, η σύζυγός του πριγκίπισσα Αικατερίνη παντρεύτηκε τον Eμανουέλε Ρουσπόλι, 1ο πρίγκιπα του Πότζιο Σουάζα.

## Αναφορές

## Εξωτερικοί σύνδεσμοι
* Mormantul printului Vogoride descoperit in cimitirul Sf. Constantin στο hotnews.ro

Κατηγορία:Ηγεμόνες της Μολδαβίας
Κατηγορία:Βούλγαροι ευγενείς
Αναστάσιε Πάνου

Ο **Aναστάσιε Πάνου**, ρουμαν.: *Anastasie Panu* (1810 &#x2013; 1867) ήταν Μολδαβός, αργότερα Ρουμάνος πολιτικός.

Γεννήθηκε και σπούδασε στο Ιάσιο. Πέρασε πολλά χρόνια στο Χούσι, όπου γύρω στο 1845 ονομάστηκε μέλος του δικαστηρίου, ενώ αργότερα έγινε πρόεδρος. Το 1847 η πολιτική υποστήριξή του προς τον Λάσκαρ Ροσέττι οδήγησε τον πρίγκιπα Mιχαήλ Στούρτζα να απολύσει τον Πάνου, κρατώντας τον στους στρατώνες στο Γκαλάτσι για τρεις μήνες. Ενεπλάκη στην Επανάσταση του 1848, συνελήφθη ξανά. 

Μετά την πτώση του Στούρτζα από την εξουσία, ο Πάνου μετακόμισε στο Ιάσι. Το 1852, ο πρίγκιπας Γρηγόριος Αλ. Γκίκας τον διόρισε επικεφαλής τμήματος στο Υπουργείο Δικαιοσύνης, και αργότερα προσωρινό υπουργό. Ο Πάνου εξελέγη για να εκπροσωπήσει το Ιάσι στο ad hoc Ντιβάν. Ήταν μέλος μιας ενδεκαμελούς επιτροπής, επιφορτισμένης με την εφαρμογή της ένωσης των Πριγκιπάτων. Κοντά στο τέλος της ανεξάρτητης ύπαρξής του, ήταν ένας από τους τρεις τοποτηρητές *[[Καϊμακάμης|(caimacam)]],* που ηγήθηκαν της Μολδαβίας. Κατά τη διάρκεια της διακυβέρνησης του Aλεξάνδρου Ι. Κούζα, κατείχε μια θέση για το Ιάσι στη Βουλή των Αντιπροσώπων.  Από τον Ιανουάριο έως τον Σεπτέμβριο του 1861, ενώ η Βλαχία και η Μολδαβία είχαν ακόμη χωριστές κυβερνήσεις, ήταν πρωθυπουργός της Μολδαβίας, υπηρετώντας επίσης και ως υπουργός Εσωτερικών. 

Ο Πάνου απεβίωσε στη Βιέννη. 

## Παραπομπές


## Εξωτερικοί σύνδεσμοι
* 

Κατηγορία:Ρουμάνοι πολιτικοί
Ελισαβέτα Μοβίλα

Η **ντοάμνα Ελισαβέτα Μοβίλα**, πολων.: *Elzbieta Csomortany de Losoncz*, ρουμαν.: *doamna Elisabeta Movilă* (άκμασε. 1620) έγινε πριγκίπισσα της Μολδαβίας, με τον γάμο της με τον Iερεμία Μοβίλα. Ήταν αντιβασίλισσα στη Μολδαβία το 1607–1611 για λογαριασμό του γιου της Κωνσταντίνου Α΄, και του γιου της Aλεξάνδρου ΣΤ΄ το 1615–1616. Την περιέγραψαν ως υπερήφανη, φιλόδοξη και όμορφη.

Είναι γνωστή για την υποστήριξή της στον σύζυγό της ενάντια στον αδελφό του Συμεών Μοβίλα, και μετά το τέλος του για την υποστήριξη στους γιους της ενάντια στους αντιπάλους τους, συχνά με πολωνική στρατιωτική βοήθεια.

Η πολιτική αστάθεια που προκλήθηκε από την κρίση διαδοχής στη Μολδαβία, είχε ως αποτέλεσμα την επίθεση των Οθωμανών το 1616, κατά την οποία η ίδια και οι γιοι της ηγήθηκαν στρατού κατά των Οθωμανών, έχασαν τη μάχη. Αιχμαλωτίστηκαν στο πεδίο της μάχης και μεταφέρθηκαν στην Κωνσταντινούπολη. Οι γιοι της αναγκάστηκαν να εξισλαμιστούν, ενώ εκείνη τοποθετήθηκε στο οθωμανικό χαρέμι.

## Παραπομπές


## Αναφορές
* George Marcu (συντονιστής), Dicţionarul personalităţilor feminine din România, Editura Meronia, București, 2009.

Κατηγορία:Ηγεμόνες της Μολδαβίας
Άντον Τέρνες

Ο **Άντον Τέρνες** (γερμανικά: *Anton Thernes*, 8 Φεβρουαρίου 1892 - 3 Δεκεμβρίου 1944) ήταν Γερμανός Ναζί εγκληματίας πολέμου, υποδιοικητής στο διαβόητο στρατόπεδο εξόντωσης Μαϊντάνεκ, στα περίχωρα του Λούμπλιν της Πολωνίας, κατά τη διάρκεια του Β΄ Παγκοσμίου Πολέμου. Δικάστηκε στις Δίκες του Μαϊντάνεκ και εκτελέστηκε στις 3 Δεκεμβρίου 1944, μαζί με πέντε άλλους εγκληματίες πολέμου, κοντά στους θαλάμους αερίων και στο κρεματόριο του Μαϊντάνεκ.

## Εγκλήματα πολέμου
Ο Τέρνες ζούσε στην Τριρ, ήταν παντρεμένος και είχε έξι παιδιά πριν την ναζιστική γερμανική εισβολή στην Πολωνία. Μέλος της Σούτσσταφφελ, ο Τέρνες ήταν ο τελευταίος διοικητής του KL Λούμπλιν/Μαϊντάνεκ. Ήταν επίσης υπεύθυνος για τη διαχείριση τροφίμων και καταναγκαστικής εργασίας, τον καταμερισμό των τροφίμων πείνας και τη συντήρηση των δομών του στρατοπέδου, συμπεριλαμβανομένων της αποθήκευσης της περιουσίας και πολύτιμων αντικειμένων που κλάπηκαν από τα θύματα του Ολοκαυτώματος στα κέντρα εξόντωσης στο Μπέλζεκ, στο Σομπίμπουρ και στην Τρεμπλίνκα.

Ο Τέρνες είχε αναλάβει το καθήκον να καταστρέψει τα στοιχεία των εγκλημάτων κατά της ανθρωπότητας και της γενοκτονίας, αλλά δεν του έμεινε χρόνος λόγω της ανικανότητάς και της οκνηρίας του. Δεν μπόρεσε να καταστρέψει τις καμινάδες και να βάλει φωτιά στο στρατόπεδο πριν φτάσουν οι σοβιετικές δυνάμεις στα περίχωρα του στρατοπέδου. Ο Τέρνες συνελήφθη από τους Σοβιετικούς και δικάστηκε στις Δίκες του Μαϊντάνεκ, μαζί με τον βοηθό του, *SS-Hauptsturmführer* Βίλχελμ Γκέρστενμαϊερ. Αρνήθηκε πως γνώριζε κάτι, αλλά η διαδικασία ήταν γεμάτη από αποδείξεις από μαρτυρίες αυτόπτων μαρτύρων. Κατά τη διάρκεια της δίκης του, ο Τέρνες είπε: «Οι άνθρωποι εδώ ήταν κυρίως Εβραίοι, δεν ήταν πραγματικοί αιχμάλωτοι πολέμου. Δεν είμαι σαδιστής!».

Εκτέθηκε στις 3 Δεκεμβρίου 1944, μαζί με πέντε άλλους εγκληματίες πολέμου, κοντά στους θαλάμους αερίων και στο κρεματόριο του Μαϊντάνεκ.

## Επιχείρηση Φεστιβάλ Συγκομιδής
Κατά τη διάρκεια των 34 μηνών της λειτουργίας του στρατοπέδου, περισσότεροι από 79.000 άνθρωποι δολοφονήθηκαν μόνο στο κύριο στρατόπεδο (59.000 από αυτούς Πολωνοεβραίοι). Περίπου 18.000 Εβραίοι σκοτώθηκαν στο Μαϊντάνεκ στις 3 Νοεμβρίου 1943 κατά τη διάρκεια της μεγαλύτερης μονοήμερης σφαγής σε ένα μόνο στρατόπεδο του Ολοκαυτώματος, που ονομάστηκε Επιχείρηση Φεστιβάλ Συγκομιδής (συνολικά 43.000 μαζί με τα υποστρατόπεδα).

## Παραπομπές


Κατηγορία:SS-Obersturmführer
Κατηγορία:Αυτουργοί του Ολοκαυτώματος στην Πολωνία
Κατηγορία:Εγκληματίες πολέμου